ছাত্র সংগঠনের নিষেধ না মেনে বিতর্কিত বই মজুত ও বিক্রি করায় মণিপুরে জাতীয় স্তরের সংবাদপত্র ও ম্যাগাজিনের একমাত্র এজেন্ট ও স্টকিস্ট পি সি জৈন এ্যান্ড কোম্পানি এক মাসের জন্য বন্ধ করে দিল কাংলেইপাক স্টুডেন্টস অ্যাসোসিয়েশন (কেএসএ)। ফলে আগামী এক মাস কোনও বাইরের সংবাদপত্র বা ম্যাগাজিন মণিপুরে বিক্রি করা হবে না। কেএসএ জানিয়েছে, ‘মণিপুর জেনারেল নলেজ’ বইয়ে বিভিন্ন ভুল তথ্য দেওয়া হয়েছে। লেখা আছে মণিপুরের লাই হারাওবা উৎসব অন্য দেবদেবীর সঙ্গে শিব-পার্বতীর নৃত্য, রাজ্যের প্রাক্তন মুখ্যমন্ত্রী ও সাংসদ রিসাং কেইসিংকে বলা হয়েছে খ্যাতনামা স্বাধীনতা সংগ্রামী। এমন বিভিন্ন ভুলের জন্য বইটি মণিপুরে নিষিদ্ধ করা হলেও জৈন অ্যান্ড কোম্পানি বইটি গোপনে বিক্রি করছিল।